Komisijos Direktyva
1984 m. gruodžio 14 d.
iš dalies keičianti Tarybos direktyvos 66/401/EEB dėl prekybos pašarinių augalų sėkla I ir II priedus
(85/38/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 82/287/EEB [2], ypač į jos 21a straipsnį,
kadangi, atsižvelgiant į mokslo ir technikos žinių raidą, dėl toliau išvardytų priežasčių reikėtų iš dalies keisti Direktyvos 66/401/EEB I ir II priedus;
kadangi gerai žinoma, kad patikrinti tam tikrų pievinių miglių (Poa pratensis L.) veislės grynumą yra lengviau nei kitų veislių; kadangi dėl to pirmiau minėtos direktyvos II priede šių rūšių veislės grynumui jau yra nustatytas konkretus leistinas nukrypimas;
kadangi pievinėms miglėms taikytini veislės standartai ir jų atitikimo šiems standartams tikrinimo tvarka turėtų būti koreguojami taip, kad būtų išvengta galimo įvairių veislių diskriminavimo, kad visais atvejais būtų remiamasi aprobavimu ir atsižvelgiama į dabartinę sertifikavimo tvarką;
kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 66/401/EEB I priedas iš dalies keičiamas taip:
1. 2 dalyje pateiktoje lentelėje žodžiai "apomiktines vienaklones Poa spp. veisles" pakeičiami žodžiais "4 dalies trečiojo sakinio antrojoje dalyje nurodytas Poa pratensis veisles".
2. 4 dalies antrajame sakinyje žodžiai "arba apomiktines vienaklones Poa spp. veisles" pakeičiami žodžiais "arba apomiktines vienaklones Poa pratensis veisles".
3. 4 dalyje po antrojo sakinio įrašoma:
"Poa pratensis atveju pastebimų veislės požymių aiškiai neatitinkančių pasėlių rūšių augalų skaičius neviršija:
- auginant elitinę sėklą - vieno 20-yje m2,
- auginant sertifikuotą sėklą - keturių 10-yje m2;
tačiau jei 10-yje m2 yra ne daugiau kaip šeši nustatyta tvarka oficialiai "apomiktinėms vienaklonėms veislėms" priskiriami ir aiškiai pastebimų veislės požymių neatitinkančių veislių augalai, laikoma, jog tai atitinka pirmiau minėtus sertifikuotos sėklos auginimo standartus. Valstybės narės prašymu, jai gali būti leista 21 straipsnyje nustatyta tvarka įvertinti, ar minėtoms veislėms priklausantys Poa pratensis pasėliai atitinka veislės grynumo standartus, remiantis ne tik pagal I priedo 6 dalį atlikto aprobavimo rezultatais, kai yra įrodymų, kad veislės grynumo standartų atitikimą užtikrina atitinkamas sėklų tyrimas ar kiti tinkami būdai."
4. 4 dalies paskutiniame sakinyje žodžiai "ir apomiktinėms vienaklonėms Poa spp. veislėms" išbraukiami.
2 straipsnis
Direktyvos 66/401/EEB II priedas iš dalies keičiamas taip:
1. I skirsnio 1 dalies antrojo sakinio pirmoje įtraukoje žodžiai "apomiktinių vienaklonių Poa spp. veislių" pakeičiami žodžiais "I priedo 4 dalies trečiojo sakinio antrojoje dalyje nurodytoms Poa pratensis veislėms".
2. II skirsnio 1 dalies pirmame sakinyje žodžiai "ir apomiktinėms vienaklonėms Poa spp veislėms" pakeičiami žodžiais "ir I priedo 4 dalies trečiojo sakinio antroje dalyje nurodytų Poa pratensis veislių".
3 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 1986 m. sausio 1 d., įgyvendina šią direktyvą. Apie tai jos nedelsdamos praneša Komisijai ir kitoms valstybėms narėms.
4 straipsnis
Ši direktyva skirta valstybėms narėms.
Priimta Briuselyje, 1984 m. gruodžio 14 d.